NATO va desfășura în România cel mai mare exercițiu militar aerian din Europa la care vor lua parte 2.000 de paraşutişti din 6 ţări. Aproape 2.000 de militari parașutiști din Franța, Germania, România, Spania, Statele Unite ale Americii și Țările de Jos vor participa la secvențele desfășurate în România ale exercițiului Swift Response 24 (SR24)/Defender 24, potrivit comunicatului Ministerului Apărării Naționale, transmis prin intermediul Agerpres.
Principalele secvențe ale exercițiului vor fi desfășurate în Baza Aeriană 71 „General Emanoil Ionescu” din Câmpia Turzii, Poligonul de Tragere Bogata din Turda, Centrul Național de Antrenament de Luptă Getica din Cincu și Poligonul de Tragere Știuca din Așezarea Comunal Știuca.
De asemenea, secvențele vor avea loc și la Baza Aeriană 90 „Comandor aviator Gheorghe Bănciulescu” din Otopeni, Baza Aeriană de Pregătire și Educație Personalului Aviatic Aurel Vlaicu din Boboc și la Aeroportul Banat din Caransebeș.
Potrivit Ministerului Apărării Naționale, forțele implicate în exercițiu demonstrează capacitatea de reacție și interoperabilitatea între structuri, precum și angajamentul față de asigurarea apărării colective.
În România, Swift Response 24 este conectat cu exercițiul Wing Spring 24/Dacia 24, în care participă, în prezent, forțe ale Brigăzii 81 Mecanizate „General Grigore Bălan”, dislocate în Centrul Național de Instruire Întrunită „Getica” din Cincu și în Poligonul „Bogata” din Turda, scrie defenseromania.ro.
Aproximativ 800 de parașutiști din Statele Unite, Spania, Ungaria și Italia au efectuat la Skillingaryd, Suedia, o operație de desant aerian de tip „Joint Forcible Entry”.
Potrivit sursei citate, această operație JFE din Suedia a fost prima dintr-o serie de șase operații aeriene planificate în întreaga Europă în cadrul Swift Response, care implică aproximativ 3.700 de participanți americani și 9.500 de participanți din peste 16 țări aliate și partenere, conform informațiilor furnizate de USArmy.